Esbjerg fB har lejet FC Midtjyllands 21-årige forsvarsspiller Kristian Riis, som bliver i den vestjyske klub resten af sæsonen.

21-årige Kristian Riis kommer ikke til at spille for FC Midtjylland i denne sæson - han skal således spille for Esbjerg fB på en lejeaftale i resten af sæsonen.

- Først og fremmest skal det understreges, at Kristian fortsat er en spiller, som vi tror meget på i FC Midtjylland. Vi ved, han har kvaliteterne, og udlejningen er en unik mulighed for, at Kristian kan etablere sig i Superligaen, siger Svend Graversen til fcm.dk.

- Lige nu er det bedste for Kristian, at han kontinuerligt kommer tættere på spilletid, og den mulighed anser alle parter for at være til stede hos Esbjerg fB, siger Svend Graversen.

Forsvarsspilleren er på vej tilbage efter en skadespause og skal altså jagte spilletid i det vestjyske.

